Cabirus procas

Cabirus procas er en sommerfugl som hører til familien smygere (Hesperiidae). Den er den eneste kjente arten i sin slekt.

Utseende 
En middelsstor (vingespenn ca. 40 millimeter), slank smyger, litt uvanlig farget for familien og med påfallende tynne antenner. Hannens overside er guloransje med svarte ytterkanter og et svart skråbånd i forvingen. Hunnen har brune ytterkanter og brunt skråbånd, resten av vingen er skittenhvit med brune striper langs vingeårene, og et gult felt ved roten av forvingen. Noen ganger mangler de brune strekene på bakvingen.

Levevis 
Arten lever i primær regnskog mellom 100-800 meter over havet. Både hannen og hunnen etterligner giftige eller usmakelige, dagflygende målere (Geometridae). De flyr også som målere, men en langsom, flagrende flukt, ulikt den bråe, raske flygemåten som er vanlig for smygere.

Utbredelse 
Arten er utbredt i den nordlige delen av Sør-Amerika.

Systematisk inndeling 

 Ordenen sommerfugler, Lepidoptera Linnaeus, 1758
 Gruppen Glossata
 Gruppen Coelolepida
 Gruppen Myoglossata
 Gruppen Neolepidoptera
 Gruppen Heteroneura
 Gruppen Eulepidoptera
 Gruppen Ditrysia
 Gruppen Apoditrysia
 Gruppen storsommerfugler, Macrolepidoptera
 Gruppen dagsommerfugler, Rhopalocera
 Overfamilien Hesperioidea – nå regner man vanligvis bare med én familie
 Familien smygere, Hesperiidae
 Eudaminae Mabille, 1877
 Slekten Cabirus Hübner, 1819
 Cabirus procas (Cramer, 1777) - underarter:
 Cabirus procas procas (Cramer, 1777)
 Cabirus procas junta Evans, 1952
 Cabirus procas purda Evans, 1952

Kilder 
 Brower, A.V.Z. og Warren, A. (2007) Cabirus på Tree of life 
 Markku Savela's Lepidoptera and some other life forms: Sjekkliste over artene. Hentet 1.6. 2012.
 Butterflies of Amazonia - Cabirus procas

Eksterne lenker 
 
 Butterflies of America - Cabirus spp. 

Smygere
Sommerfugler formelt beskrevet i 1777
Dyr formelt beskrevet av Pieter Cramer